Her er de fryktede terror-toppene
Ta kontakt og følg meg på: E-post: marianne.vikas@vg.no Facebook: @marianneusa Instagram: @vg_i_new_york Onsdag kom meldingen om at en av lederne for al-Qaidas avdeling på den arabiske halvøy (AQAP), Nasser bin Ali al-Ansi, påtar seg ansvaret for terroragrepet mot satiremagasine Charlie Hebdo i forrige uke. Internasjonalt har al-Qaida den siste tiden havnet i bakgrunnen av IS' grusomme handlinger i Syria og Irak, men angrepet i Paris har satt terrorgruppen på dagsordenen igjen. Helt siden terrorangrepene mot USA 11. september, har det foregått en klappjakt på de mest innflytelsesrike hjernene i terrororganisasjonen som siden har forgrenet seg til flere land. Samtidig jakter terroristene på sine mål. I 2013 publiserte al-Qaida i sitt propagandamagasin Inspire en liste over personer som er «ønsket død eller levende for å ha forbrutt seg mot islam». Redaktøren i Charlie Hebdo, Stéphane Charbonnier, stod på denne listen - og er dermed den første listeførte som er drept.«Øyekirurgen» Ayman al-Zawahiri (62) Øyekirurgen fra Egypt er øverste leder av al-Qaida og anses som verdens mest ettersøkte mann. I kjølvannet av 11. september-terroren utlovet USA en dusør på 25 millioner dollar (cirka 195 millioner kroner) for informasjon som ledet til hans pågripelse. Men drøye 13 år senere er han fremdeles på frifot, og det antas at han gjemmer seg i Pakistan. «Kronprinsen» Nasir al-Wuhayshi (38) Jemenitten, som tidligere var Osama bin Ladens sekretær, er den øverste lederen aval-Qaidas avdeling på den arabiske halvøy (AQAP). I den fryktede terrororganisasjonen omtales 38-åringen som «kronprinsen». I høst hevet USA dusøren på finne ham til 10 millioner dollar (cirka 78 millioner kroner). «Bombemakeren» Ibrahim al-Asiri (32) Mistenkes for å være den øverste bombemakeren i AQAP. Han skal ha stått bak bomben som ble brukt da «trusebomberen» forsøkte å sprenge et Delta-fly fra Amsterdam til Detroit, samt terrorforsøket mot et transportfly i 2010. Al-Asiri kommer opprinnelig fra Saudi-Arabia. Hans bror, Abdullah al-Asiri, sprengte seg selv i luften i et selvmordangrep i hjemlandet i 2009. «Sprengstoffeksperten» Saif al-Adel Egypteren og fembarnsfaren i 50-årene er en av toppene i al-Qaida og beskrives som gruppens ekspert på sprengstoff. Han anklages blant annet for å ha deltatt i terrorangrepet mot USAs ambassade i Kenya i 1998. Al-Adel mistenkes for å ha tatt del i kidnappingen av den amerikansk-israelske journalisten Daniel Pearl i Pakistan i 2002. «Rekruttereren» Adam Gadahn (35) 35-åringen ble født i California under navnet Adam Pearlman, men konverterte til islam som 18-åring. Senere ble han en del av al-Qaida, og står på FBIs terrorliste. Han har sendt ut mange videoer hvor han oppfordrer ungevestlige til å slutte seg til terrorgruppen. «Planleggingssjefen» Matiur Rehman (36) Pakistaneren ble koblet til planleggingen av flere terrorangrep mot Storbritannia i 2006, og skal ha vært en av Pakistans mest ettersøkte på det tidspunktet. 36-åringen omtales som al-Qaidas planleggingsjef. «Ansiktet utad» Nasser bin Ali al-Ansi Han er en av lederskikkelesene i AQAP, under Nasir al-Wuhayshi. Onsdag ble det publisert en video hvor han uttaler seg om det nylige terrorangrepet som «den velsignede kampen i Paris». Han sa også: «Vi, al-Qaida på den arabiske halvøy, påtar oss ansvaret for denne hevnaksjonen». Al-Ansi har også tidligere vært AQAPs ansikt utad i videomeldinger.Stéphane Charbonnier (47) Charlie Hebdos sjefredaktør ble sammen med elleve andre ansatte i satiremagasinet skutt og drept da terroristene stormet magasinets lokaler i Paris. I tillegg til å være magasinets øverste sjef, var han en kjent tegner. Da Charlie Hebdo publiserte karikaturer av profeten Muhammed, mottok han drapstrusler fra islamister. I 2011 ble magasinlokalene rammet av en brannbombe, og siden levde Charbonnier under politibeskyttelse. Carsten Juste (66) Den tidligere sjefredaktøren i danske Jyllands-Posten var avisens øverste leder da de i 2005 publiserte tolv karikaturtegninger av profeten Muhammed. Dette førte til opphetede debatter om blasfemi og ytringsfrihet - og avisen ble truet med bomber. Flere norske medier viste også frem tegningene, noe som førte at både det norske og danskeflagget ble brent i flere muslimske land. I Syria ble både den norske og danske ambassaden nedbrent. Flemming Rose (55) Den danske journalisten og forfatteren var kulturredaktør i Jyllands-Posten, og den som var ansvarlig for trykkingen av Muhammed-karikaturene for drøyt ni år siden. I 2005 ga Rose ut boken «Taushetenstyranni». Etter angrepet mot Charlie Hebdo uttalte Rose: – Disse drapene utfordrer demokratier på den mest vemmelige måten. De representerer en forferdelig trussel mot ytringsfriheten, som er grunnvollen for det sanne demokrati. Kurt Westergaard (78) Westergaard var fra 1983 til 2010 karikaturtegner for Jyllands-Posten. Han var den som stod bak tegningen av Muhammed med en bombe i turbanen. Denne karikaturen var den som vakte aller størst harme. I 2008 ble tre menn som dansk etterretning mente planla et attentat mot Westergaard arrestert. To år senere ble tegnerenangrepet med øks i sin egen bolig. I tiden etterpå levde han på skjult adresse. Terry Jones (62) Den amerikanske pastoren er av det kontroversielle slaget, og er mest kjent sommannen som i 2011 brant Koranen og la ut video av stuntet på internett. Dette førte senere til opptøyer iMazar-e-Sharif i Afghanistan, der en rasende mobb angrep FNs kontor og drepte et 20-talls personer,. Blant de drepte var den norske FN-observatøren Siri Skare (52). Lars Vilks(67) Den svenske kunstneren fikk en storm av reaksjoner da han i 2007 stilte ut pennetegninger av Muhammed. Det var en tegning av profeten som en hund som vekte mest sinne. Svensken mottok en rekke drapstrusler, i tillegg til at al-Qaida satte en pris på hodet hans. I 2010 ble syv personer pågrepet i Irland, mistenkt for å planlegge å drepe Vilks. Den såkalte «Jihad-Jane» ble naglet til planleggingen . Molly Norris Den amerikanske tegneren laget i 2010 nettside «Everybody Draw Mohammed Day». Hun uttalte at dersom mange tegnet profeten, så ville ikke terroristene være i stand til å drepe alle. Dette førte til at hun ble truet på livet av en amerikansk-jemenittisk mulla og FBI måtte gi henne ny identitet. Fire år senere lever hun fremdeles i skjul. Salman Rushdie (67) I 1989 ble det utstedt en fatwa av Irans leder Ayatollah Ruhollah Khomeini, som krevde at Rushdie måtte henrettes. Bakgrunnen var at den indiske forfatteren nylig hadde gitt ut romanen Satanistiske vers, der en indisk filmstjerne i drømmer gjennomlever viktige øyeblikk i profeten Muhammeds liv. Opprør spredte seg i verden, og flere som stod bak oversettelser eller utgivelser av bøker ble skadet eller drept. I Norge ble Aschehoug-forleggeren William Nygaard forsøktdrept. Morris Sadek (71) I 2012 var mange muslimer rasende etter at filmen «Innocence of Muslims» ble sluppet – en film som viser profeten Muhammed som en narr og en religiøs bløff. Filmen ble produsert året før, og vekte ikke oppsikt da den gikk på en kino i Hollywood. Det var først da den ble dubbet til arabisk, og plukket opp av den egyptisk-amerikanske bloggeren Morris Sadek at det begynte å koke. Geert Wilders (51) Den høyreekstreme nederlandske politikeren har uttalt at han hater islam. Han har blant annet laget kortfilmen «Fitna» der islam knyttes opp motterrorhandlinger og kvinneundertrykkelse. I 2011 ble han stilt for retten i Nederland for rasistiske ytringer, men det endte med at han ble frifunnet. Wilders er leder av partiet Partij voor de Vrijheid. Ayaan Hirsi Ali (45) Den nederlandsk-somaliske forfatteren, politikeren og filmskaperen laget filmen Submission sammen med Theo van Gogh – en film som setter fokus på undertrykking av kvinner i islam. Begge fikk drapstrusler da filmen ble sluppet, og tre måneder senere ble van Gogh drept av åtte skudd, før drapsmannen, en muslimsk fundamentalist, skar strupen av ham og satte to kniver i brystkassen hans.
Mens etterretningstjenester jakter toppene i al-Qaida, truer terroristene menneskelige mål over hele verden. I Paris ble et av navnene på dødslisten deres eliminert.